2. ΑΝΑΓΚ. ΝΟΜΟΣ της 20/20 Νοεμ. 1934 Περί του τρόπου της εκδόσεως των αντιγράφων των αποφάσεων των δικαστηρίων και των λοιπών πράξεων των δικαστηρίων και των δικαστικών υπαλλήλων και περί του τρόπου της εισπράξεως και καταβολής των αντιγραφικών δικαιωμάτων και τελών. Το άρθρ. 72 του Β.Δ/τος του κωδικοποιημένου Α.Ν. 128/1936 (6.Βε.10) ώρισε το πρώτον ότι τα αντιγραφικά δικαιώματα των δικαστικών υπαλλήλων θα περιέρχωνται έκτοτε εις το Δημόσιον. Βλ. και άρθρ. 73 και 74 αυτού. Άρθρ.1.-1.Τα αντιγραφικά και άλλα δικαιώματα των παρά των υπαλλήλων και της γραμματείας των δικαστηρίων και εισαγγελιών και των υπαλλήλων του Συμβουλίου της Επικρατείας εκδιδομένων αντιγράφων ή αποσπασμάτων αποφάσεων, πρακτικών, βουλευμάτων, ανακριτικών εκθέσεων και λοιπών πράξεων των δικαστηρίων και δικαστικών υπαλλήλων εν γένει πάντων των εν τοις αρχείοις των δικαστηρίων, εισαγγελιών και λοιπών δικαστικών γραφείων κατατιθεμένων δικογράφων, προτάσεων, εισηγητικών εκθέσεων και παντός είδους εγγράφων (εισπράττονται παρά του οικείου δημοσίου ταμείου ή δημοσίου εισπράκτορος δια διπλοτύπου εισπράξεως όπερ παραδίδεται παρά του αιτούντος εις τον εντεταλμένον την χορήγησιν του αντιγράφου αποσπάσματος ή πιστοποιητικού υπαλλήλου. 2-3.(Προέβλεπον την τοποθέτησιν δημοσ. εισπρακτόρων διά τα αντιγραφικά δικαιώματα). Εκ του ανωτέρω άρθρου, ισχύει νυν μόνον ο καθορισμός των αντιγράφων, εφ’ ων εισπράττονται αντιγραφικά δικαιώματα. Ο τρόπος εισπράξεως καθωρίσθη άλλως (δι’ ενσήμου) υπό του άρθρ. 1 Α.Ν. 386/1936 (κατωτ. αρ. 5), η χρήσις του οποίου επεξετάθη και επί των εν άρθρ. 12 Ν.Δ. 1041/1942 (6.Βε.15) οριζομένων εγγράφων. Κατά το άρθρ. 3 παρ. 1 Α.Ν. 2354/1940 (9.Δβ.8) ένσημον επικολλάται και εις τα χορηγούμενα παρά της υπηρεσίας ποινικού μητρώου του υπουργείου Δικαιοσύνης αντίγραφα ή αποσπάσματα δελτίων ποινικού μητρώου. Βλ. και Α.Ν. 437/1945 (κατωτ. αρ. 8) Το αντιγραφόσημο που επικολλάται σε αιτήσεις και κάθε φύσης έγγραφα που απευθύνονται ή εκδίδονται στα υποθηκοφυλακεία, στα Διοικητικά Δικαστήρια, στο Συμβ. Επικρατείας και κάθε άλλη αρχή για το Δημόσιο καταργήθηκε από την παρ. 36 άρθρ. 29 Νόμ. 1473/1984, ΦΕΚ Α΄ 127 (τόμ. 27, σελ. 196,361). Άρθρ.2-5.-(Καταργήθησαν εμμέσως υπό των άρθρ.2-5 Α.Ν. 386/1936, κατωτ. αρ. 5). Άρθρ.6.-1.Αι παρά των πολιτικών δικαστηρίων ή προέδρων εκδιδόμεναι αποφάσεις καθαρογράφονται κατά σειράν δημοσιεύσεως. 2.Εξαιρετικώς αι αποφάσεις των δικαστηρίων τούτων επί αιτήσεων της επ’ αναφορά και πτωχευτικής διαδικασίας, επί προσωρινών μέτρων, επί διατροφών, ως και εκείνων αι οποίαι κατόπιν αποφάσεως του συμβουλίου του οικείου δικαστηρίου ή αποφάσεως του οικείου Πρωτοδικείου προκειμένου περί Ειρηνοδικείων κρίνονται ως εκ της φύσεώς των προτιμητέαι, καθαρογράφονται κατά προτίμησιν κατά σειράν δημοσιεύσεώς των. 3.Αι αποφάσεις παντός δικαστηρίου δι’ ων τάσσονται προθεσμίαι από της δημοσιεύσεώς των και αι πράξεις προτιμήσεως των προέδρων και ειρηνοδικών, ως και αι αποφάσεις αυτών δι’ ων χορηγείται αναστολή εκτελέσεως πάσης φύσεως ή λήψις συντηρητικών μέτρων (συντηρητική κατάσχεσις, προσημείωσις κλπ.) καθαρογράφονται και υπογράφονται αμέσως κατά την ημέραν της δημοσιεύσεώς των, εκδίδονται δε ταυτοχρόνως τα παραγγελόμενα αντίγραφα, άτινα θεωρούνται αυθημερόν και παραδίδονται κατά τον ως ανωτέρω οριζόμενον τρόπον. «4.Καθ’ οιανδήποτε περίπτωσιν εν πολιτικαίς δίκαις καθ’ ας διάδικον είναι το Δημόσιον, το ταμείον του Εθνικού Στόλου, ή το Εκκλησιαστικόν Ταμείον, η καθαρογραφή και θεώρησις των παρά  των δικαστηρίων ή προέδρων εκδιδομένων  αποφάσεων συντελείται, αφ’ ου ταυτοχρόνως  (Αντί για τη σελ. 227) Σελ. 227(α) Τεύχος Ζ102-Σελ. 77 Αντιγραφικά Δικαιώματα 6.Β.θ.1-2 εκδοθή και επικυρωθή αρμοδίως αντίγραφον εις διπλούν της καθαρογραφομένης αποφάσεως, όπερ, επιμελεία και υπό προσωπικήν ευθύνην του γραμματέως αποστέλλεται αμελητί δι’ εγγράφου του προς την διεύθυνσιν δικαστικού του υπουργείου των Οικονομικών, και ταύτα ασχέτως προς τα παραγγελόμενα τα λαμβανόμενα εκ μέρους των πληρεξουσίων των ως άνω νομικών προσώπων κατά τας συνήθεις διατυπώσεις λοιπά αντίγραφα των ιδίων αποφάσεων». H εντός « » παρ. 4 προσετέθη υπό του Α.Ν. 86/1936 (κατωτ. αρ. 4). Άρθρ.7-8.-(Κατηργήθησαν εμμέσως υπό των άρθρ. 1 και 4 Α.Ν. 386/1936, κατωτ. αρ. 5). Άρθρ.9.-Καταργείται το από 7/22 Οκτ. 1934 Δ/μα περί εκτελέσεως των άρθρ. 69, 70 και 71 του ν. 6094 ως ετροποποιήθησαν υπό του ν. 6236 περί οργανώσεως της γραμματείας των δικαστηρίων κλπ. (6.Βε). Άρθρ.10.-Ο παρών νόμος ισχύει από της επομένης της εν τη Εφημερίδι της Κυβερνήσεως δημοσιεύσεως αυτού, υποβληθήσεται δε προς κύρωσιν εις τα νομοθετικά σώματα. 